หนูเพิ่งเริ่มกินยาคุมได้1เดือน เป็นชนิดแบบคุมสิวด้วยแต่กินแล้วเราก็รู้สึกว่ามันก็ปกติ สิวก็ไม่ได้ลดลง อันนี้เราต้องเปลี่ยนชนิดยาคุมมั้ยคะ หรือว่าเป็นเอฟเฟคของยาคุมอยู่แล้วกินไปเรื่อยๆก็จะดีขึ้น ถ้าอยากปรึกษาควรปรึกษาแผนกอะไรคะ
สวัสดีค่ะ หากสิวที่เป็นอยู่นั้น เกิดจากความไม่สมดุลของฮอร์โมน คือมีฮอร์โมนเพศชายมากไป การทานยาคุมกำเนิดชนิดที่จะไปช่วยต้านฮอร์โมนเพศชาย ก็จะช่วยลดการเกิดสิวได้ แต่หากสิวที่เป็นอยู่ ไม่ได้เกิดจากความไม่สมดุลของฮอร์โมน เช่น เกิดจากการใช้ยาสเตียรอยด์ จากการแพ้ เป็นต้น การทานยาคุมอาจไม่ได้ช่วยลดการเกิดสิวได้ค่ะการรักษาสิวนั้น จะขึ้นอยู่กับชนิด (สิวอุดตัน สิวอักเสบ สิวหัวหนอง) และความรุนแรงที่เป็น หากใช้วิธีการรักษาที่ไม่ถูกต้อง ก็อาจไม่หาย หากสิวเป็นไม่มาก ไม่รุนแรง การรักษาก็จะเริ่มต้นด้วยการใช้ยาแบบทา หากเป็นมากขึ้น ก็จะมียาแบบรับประทาน และหากเป็นรุนแรง อาจต้องมีวิธีอื่นๆ ร่วม เช่น การฉีดสิว การผลัดเซลล์ผิว เลเซอร์ เป็นต้น ทั้งนี้ การใช้ยาคุมกำเนิดเพียงอย่างเดียว อาจไม่ช่วยให้สิวหายได้ค่ะสำหรับการดูแลในด้านอื่นๆ เพื่อลดการเกิดสิว ได้แก่- ห้ามแกะหรือกดสิวด้วยตนเอง เพราะการกดที่ไม่ถูกวิธีและการแกะสิวมักก่อให้เกิดแผล เป็นโดยเฉพาะหลุมสิว- หลีกเลี่ยงอาหารบางชนิดที่กระตุ้นการเกิดสิวได้ เช่น เค้ก คุกกี้ ขนมหวาน รวมถึงนมวัว อาหารทะเล และอาหารไขมันทรานส์สูง เช่น เนยเทียม ครีมเทียม อาหารทอด และอาหารสำเร็จรูปบางชนิด- นอนหลับพักผ่อนให้เพียงพอ เพื่อให้ฮอร์โมนทำงานอย่างสมดุล- เลือกใช้ผลิตภัณฑ์สำหรับผิวหน้าที่ระบุว่าไม่เป็นตัวก่อสิว (non-comedogenic) และใช้ผลิตภัณฑ์ที่ไม่มีน้ำมัน (oil-free)- ล้างหน้าวันละ 2 ครั้ง ไม่ล้างบ่อยจนเกินไป เพราะสิวไม่ได้เกิดจากความสกปรกแต่หากมีหน้ามันมากอาจล้างเพิ่มระหว่างวันด้วยน้ำเปล่า ส่วนสิวบริเวณลำตัว เวลาอาบน้ำ ไม่ควรใช้หินหรือใยขัดตัว ใช้สบู่ถูตัวที่มีความอ่อนโยน ไม่ฟอกถูรุนแรง